cyanic-selkie/wikianc huggingface dataset:
Command & Conquer: Tiberian Sun
Handling
Spilleren og dens motstandere skal blant annet bygge opp baser, samle inn forskjellige ressurser, lage en hær, og deretter beseire motstanderne sine ved å utslette de andres enheter, og enten fange eller ødelegge fiendtlige baser. Spilleren må gjennomføre oppdrag over tre forskjellige områder: i Nord-Amerika, Europa og i Nord-Afrika. En rekke av disse oppdragene inkluderer også valgfrie side-oppdrag som kan gjennomføres for ekstra bonus. Tiberian Sun foregår innenfor en alternativ tidslinje som involverer to fiendtlige fraksjoner - Global Defense Initiative (GDI) og Brotherhood of Nod. Tiberium har blitt et alvorlig problem for verden siden den dukket opp på 1990-tallet, og dette førte til den første Tiberium-krigen.
Stoffet forandrer planetens økologi og landskap, og forårsaker mutasjoner hos mennesker, dannelse av nye fremmede livsformer og utvikling av nye vær-mønstre kalt Ion Storms. Innen det 21. århundre forsøker GDI å bekjempe spredningen av Tiberium. Fraksjonene forsøker også å utvikle ny teknologi, inkludert cyborgs, mer avanserte forsvarstiltak, og pansret infanteri. En ny global konflikt bryter løs i år 2030, og resulterer i at den andre Tiberium-krigen bryter løs. GDI-sjef Michael McNeil blir tilbakekalt av sin overordnede, general James Solomon, fra en treningsøvelse for å hjelpe til med å bekjempe Nod.
Mottagelse
Tiberian Sun var et av de mest forventede spillene da utviklingen av spillet begynte. Det var det raskest selgende videospillet som ble utgitt av EA, og solgte 1,5 millioner kopier i løpet av en måned.
Burkina Faso under Afrikamesterskapet i friidrett 2016
Burkina Faso deltok under Afrikamesterskapet i friidrett 2016 (utendørs) fra 22. til 26. juni 2016 i Durban i Sør-Afrika.
Gresstre
Gresstre (Xanthorrhoea) er en særpreget slekt av australske planter. De regnes nå til en underfamilie under aloefamilien, men ble tidligere ofte regnet til en egen familie. De har lange, gresslignende blad i toppen av en opptil seks meter høy stamme. Blomstene sitter i et aks som skyter ut fra toppen.
Kreis Niesky
Kreis Niesky (sorbisk: Wokrjes Niska) var en Landkreis som eksisterte i Bezirk Dresden i Den tyske demokratiske republikk (DDR) fra 1948 til 1990, med hovedsete i Niesky.
Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som Landkreis Niesky. Den 1. august 1994 ble den slått sammen med kretsene Landkreis Görlitz og Landkreis Weißwasser til den nye kretsen Niederschlesischer Oberlausitzkreis som eksisterte frem til 2008.
Geografi
Kreis Niesky befant seg i den nordøstlige delen av Bezirk Dresden vest for elven Lausitzer Neiße og nord for Görlitz. Kretsen ble regnet som en del av Nedre Schlesien og Oberlausitz. I vest grenset den mot Kreis Bautzen, i sør mot Kreis Görlitz, i øst mot Polen og i nord mot Kreis Hoyerswerda og Kreis Weißwasser i Bezirk Cottbus. Av kretsens omkring 39.300 innbyggere, bodde det 11.700 i Niesky i 1986. I slutten av 1993 hadde kretsen 36.648 innbyggere. Kretsen hadde en lav befolkningstetthet med en perifer plassering, og var næringsmessig preget av jordbruk og skogbruk. Blant landskapets naturskjønne områder fant man de østlige delene av Oberlausitzer hede- og innsjølandskap og Muskauer Heide.
Historie
Fra 1816 til 1945 tilhørte området den neder-schlesiske Landkreis Rothenburg (Oberlausitz). Gjennom en beslutning fra den sovjetiske millitæradministrasjonen ble den vestlige delen av Neiße innenfor Landkreis Rothenburg (Oberlausitz) den 9. juli 1945 beliggende innen for Sachsen og omdøpt til Landkreis Weißwasser. Den 16. januar 1947 ble denne kretsen og nabokretsen Landkreis Görlitz slått sammen til den nye kretsen Landkreis Weißwasser-Görlitz, med hovedsete i Weißwasser. Den 12. januar 1948 ble den omdøpt til Kreis Niesky med et areal på 1252 km². Den 25. juli 1952 ble de nye kretsene Kreis Weißwasser dannet i nord, og Kreis Görlitz i sør. Den nye kretsen Kreis Niesky ble en del av Bezirk Dresden.
Ved Tysklands gjenforening ble Kreis Niesky omdannet til en Landkreis innenfor Fristaten Sachsen. Den 1. august 1994 ble den slått sammen med kretsene Landkreis Görlitz og Landkreis Weißwasser til den nye kretsen Niederschlesischer Oberlausitzkreis som eksisterte frem til 2008.
Våpenskjold
Landkreis Niesky hadde et eget kretsvåpen fra 1950 til 1952. Aks og tannhjul symboliserte kretsens landbruk og industri, mens fargene blå og gul ble hentet fra våpenskjoldet til Oberlausitz og tilkjennega kretsens tilhørighet til dette området.
Byer og kommuner
Den 3. oktober 1990 bestod kretsen av 32 kommuner, herunder 2 byer. Gjennom kommunesammenslåinger og opprettelsen av de to nye kommunene Quitzdorf am See og Waldhufen den 1. august 1994 ble antallet kommuner redusert til 19.
Joseph Hermans
Joseph Hermans var en belgisk sportsutøver som deltok i de olympiske leker 1920 i Antwerpen, han konkurrerte i bueskyting.
Hermans ble olympisk mester to ganger i bueskyting under OL 1920 i Antwerpen. Han kom på tredjeplass i den individuelle konkurransen i sittende liten fugl. Det var seks deltakere alle fra Belgia. I den individuelle konkurransen i sittende stor fugl kom han på femteplass. De var de samme seks belgierne som deltok i denne konkurransen. I lagkonkurranse i både stor og liten sittende fugl var det kun et lag som deltok og besto av de seks belgierne som var med i de individuelle konkurransene. Uansett plassering var de seks deltakerne garantert to olympiske gullmedaljer i lag.
Chile under Panamerikanske leker 1959
Chile under Panamerikanske leker 1959. Chile deltok i de tredje Panamerikanske leker som ble arrangert i Chicago mellom 27. august og 7. september 1959. De kom på sjetteplass med fem gull-, to sølv og seks bronsemedaljer.
NS 8405
NS 8405 Norsk Bygge- og anleggskontrakt er en standardkontrakt som er utarbeidet av aktører i bygge- og anleggsbransjen og utgitt av Standard Norge. Den er ment å bli brukt i kontraktsforhold der prosjektets omfang eller organisering tilsier behov for strengt formaliserte varslingsprosedyrer og utstrakt plikt til samordning med andre aktører. Standarden forutsetter en såkalt utførelsesentreprise der det vesentligste av prosjekteringen skal leveres av byggherren. Standarden skal ikke brukes i kontrakter med forbrukere. Det finnes også en forenklet utgave NS 8406.
Tor Erik Torske
Tor Erik Torske (født 14. juli 1983) er en norsk fotballspiller.
Torske signerte en toårskontrakt i 2012 etter å ha spilt for Sunndal i 3. divisjon. I oktober 2014 ble Tor Erik Torske og KBK enige om en ny toårskontrakt.
Bjørn Høvik
Bjørn Høvik (født 24. juli 1941 i Larvik) er en norsk lærer, dramatiker og barnebokforfatter, bosatt i Oslo.
Themisto pacifica
Themisto pacifica er en art innenfor familien Hyperiidae, av ordenen Gammaridea - som inngår i gruppen av amfipoder. Den er en frittsvømmende makrozooplankton, og en predator.
Arten er utbredt i Stillehavet.
Bjørn Høvik
Bibliografi
Noen av hans TV-stykker og hørespill er også vist/produsert i utlandet.
Kim Ryon-hyang
Idrettskarriere
Kim deltok i to FIS-renn i Iran i mars 2017, der hun fikk en åttendeplass i super-G som beste resultat.
I Vinter-OL 2018 kom hun på 54.-plass i slalåm. Hun deltok også i storslalåm, men ble der diskvalifisert.
Tavli
Tavli – et brettspill med gresk opprinnelse. Også kjent som backgammon. Det blir spilt av to personer på et brett med to rader av 12 vertikale piler ("skritt"). Spillerne kaster terning for å bestemme hvor mange "skritt" brikkene skal flyttes. Slike "tavle-spill" er blant de eldste kjente brettspillene og spilles i mange varianter verden over.
I Hellas spiller man 3 varianter av Tavli: 1. Portes (porter) – går ut på å bygge minimum 2 brikker oppå hverandre for å hindre motstanderen i å passere, samt ikke bli slått tilbake til start. 2. Plakoto (nedslått) – her blir brikkene sperret om en motspiller lander oppå en enkeltstående brikke og forblir sperret inntil brikken oppå flytter videre 3. Fevga (på rømmen) – her kan ingen brikker slås ut eller havne under en annen, første mann til mål.
Tavli er også navnet på en bar i Oslo, hvor spillet er en del av konseptet som bygger på gresk kafékultur.
Trysil-forlaget
Trysil-forlaget er et norsk bokforlag i Søre Trysil. Forlaget ble etablert i 1993 som familieforetak i regi av journalist og forfatter Thorbjørn Bakken.
Det er spesielt lokale krefter og tema som utgis på Trysil-forlaget. Noen av forfatterne som har utgitt her er Dagfinn Grønoset, Merete Wiger, Velaug Eidem Løvaas og Thorbjørn Bakken. I 2004 overtok de Solørforlaget. Forlaget utga i 2005 en biografi om Vidar Sandbeck, skrevet av forlagssjefen.
826 Henrika
826 Henrika er en hovedbelteasteroide. Den ble oppdaga den 28. april 1916 av Max Wolf fra Landessternwarte Heidelberg-Königstuhl i Heidelberg. Bakgrunnen for navnet er ikke kjent.
Wettingen-Mehrerau
Wettingen-Mehrerau er et cistercienserkloster i Bregenz i den østerrikske delstaten Vorarlberg. Som territorialabbedi er den ikke underlagt noen biskop, men står direkte under paven. Abbeden er derfor medlem av Østerrikes bispekonferanse på lik linje med landets ni biskoper. Hans offisielle tittel er «abbed av Wettingen og prior av Mehrerau», og han er ansvarlig for de cisterciensiske kvinneklostrene i Sveits.
Historie
Dagens kloster ble åpnet i 1854 av cisterciensere fra Wettingen kloster på stedet der Mehrerau kloster hadde ligget tidligere. Disse to klostrene hadde inntil da hatt uavhengige historier.
Mehrerau kloster ble grunnlagt av grev Ulrik X av Bregenz rundt 1097 og var et benediktinerkloster. Det ble sekularisert av Østerrike i 1806.
Wettingen kloster ble stiftet av friherr Henrik II av Rapperswil i 1227 i den sveitsiske byen Wettingen (Aargau). Klosteret lå inntil 1803 under riksabbediet Salem. Kantonen Aargau, som var den nye eieren, sekulariserte klosteret i 1841.
Etter noen år på vandring fikk Wettingens cisterciensermunker lov av keiser Frans Josef I av Østerrike til å slå seg ned i det tidligere klosteret Mehrerau. Det nye klosteret Wettingen-Mehrerau har etter dette spilt en viktig rolle for Cistercienserordenens utbredelse, og bl.a. stått for nye klostergrunnleggelser i Polen og Slovenia.
Leoben bispedømme
Leoben bispedømme var et katolsk bispedømme i Østerrike, som eksisterte fra 1786 til 1858. Det ble skilt ut fra Salzburg erkebispedømme og omfattet den nordvestlige halvparten av Steiermark, men ble etter mindre enn 70 år slått til Seckau bispedømme. Bispedømmet hadde bare én biskop, grev Alexander Franz Joseph von Engel. Etter hans død i 1800 ble bispedømmet forvaltet av domkapitelet (frem til 1808) og etter dette av biskopene av Graz-Seckau.
Stiftskirken til Göss kloster i Leoben fungerte som Leoben bispedømmes domkirke.
NS 8406
NS 8406 Forenklet bygge- og anleggskontrakt er en standardkontrakt som er utarbeidet av aktører i bygge- og anleggsbransjen og utgitt av Standard Norge. Den er en forenklet utgave av NS 8405 og ment å bli brukt i kontraktsforhold der prosjektets omfang eller organisering ikke tilsier det samme behov for strengt formaliserte varslingsprosedyrer og plikt til samordning med andre aktører. I likhet med NS 8405 forutsetter standarden en såkalt utførelsesentreprise der det vesentligste av prosjekteringen skal leveres av byggherren. Standarden skal ikke brukes i kontrakter med forbrukere.
Jon Tomasson
Jon Tomasson, kalt Lille-Jon (født omkring 1470, død før 1561), var Bergens annen borgermester. Han var født på Orknøyene mens disse ennå var norske og var muligens av slekten Rendall.
Lille-Jon bosatte seg i Bergen som kjøpmann i konflikt med det hanseatiske kontoret. Han var en av byens rådmenn i 1531, og fra 1543 en av to borgermestre. Magister Absalon Pedersson Beyer skrev i sitt verk Om Norgis Rige at «hand var gudfryctig from oc retuis, hand var oc en nyttig mand j denne bye».
Jon var gift med hustru Magdalene Tørrisdotter av norsk lavadel og Aspa-ætten. De hadde minst tre barn.
Liselott Linsenhoff
Liselott Linsenhoff (født 27. august 1927 i Frankfurt am Main, død 4. august 1999 i Juan-les-Pins i Frankrike) var en tysk rytter som deltok i de olympiske leker 1956 i Stockholm, 1968 i Mexico by og 1972 i München. Liselott Linsenhoff ble olympisk mester i hestesport under sommer-OL 1968 i Mexico by. Hun var med på det vesttyske laget som vant lagkonkurransen i dressur foran Sovjetunionen og Sveits. Laget besto av Linsenhoff på «Piaff», Reiner Klimke på «Dux» og Josef Neckermann på hesten «Mariano».
Fire år senere, under sommer-OL 1972 i München, vant hun individuelle konkurransen i dressur foran sovjetiske Jelena Petusjkova på «Pepel» og vesttyske Josef Neckermann på «Venetia»
El Alto internasjonale flyplass
El Alto internasjonale flyplass (spansk: Aeropuerto Internacional El Alto) (etablert 1925) er en internasjonal flyplass lokalisert i El Alto, utenfor La Paz i departementet La Paz, Bolivia.
Emile Berliner
Emile Berliner (født 20. mai 1851, død 3. august 1929) var en tysk-amerikansk oppfinner. Han er mest kjent for å ha funnet opp grammofonen i 1887.
Berliner ble født i Hannover i Tyskland, men emigerte til USA da han var nitten. Han jobbet blant annet i Bell Telephone Company med å utvikle telefoner.
Ved siden av grammofonen oppfant han en ny vev for masseproduksjon av tøy og eksperimenterte mye med helikoptre. Han skal ha klart å lage et helikopter så tidlig som 1909. Den 16. juli 1922 demonsterte han og sønnen et fungerende helikopter for den amerikanske hæren.
Wayne Pretty
Donald Wayne Pretty (født 11. juni 1936), canadisk roer som deltok i Sommer-OL 1956 i Melbourne og Sommer-OL 1964 i Tokyo. Pretty vant en olympisk sølvmedalje i roing under Sommer-OL 1956 i Melbourne. Han var med på den canadiske åtteren som kom på andreplass konkurransen bak USA. De andre roerne var Richard McClure, Philip Kueber, Robert Wilson, David Helliwell, William McKerlich, Douglas McDonald og Lawrence West og Carlton Ogawa som var styrmann.
Guri B. Hagen
Guri Børrehaug Hagen (født 2. desember 1947 i Oslo) er en norsk barnebokforfatter.
Børrehaug Hagen skriver barnedetektiv-bøker, og sier selv at «jeg vil fortelle en spennende historie til barn/ungdom med rot i virkeligheten, med gode, samfunnskritiske synspunkter». Bøkene hennes skiftet serietittel fra Tvillingspanerne til Veitvetspanerne da hun byttet forlag fra Cappelen til Damm i 2003.
Firmin Flamand
Firmin Flamand var en belgisk sportsutøver som deltok i de olympiske leker 1920 i Antwerpen, han konkurrerte i bueskyting.
Flamand ble olympisk mester to ganger i bueskyting under OL 1920 i Antwerpen. Han kom på tredjeplass i den individuelle konkurransen i sittende stor fugl. Det var seks deltakere alle fra Belgia. I den individuelle konkurransen i sittende liten fugl kom han på fjerdeplass. De var de samme seks belgierne som deltok i denne konkurransen. I lagkonkurranse i både stor og liten sittende fugl var det kun et lag som deltok og besto av de seks belgierne som var med i de individuelle konkurransene. Uansett plassering var de seks deltakerne garantert to olympiske gullmedaljer i lag.
Liste over kulturminner i Sunndal
Liste over kulturminner i Sunndal er en oversikt over fredede og/eller bevaringsverdige bygninger og elementer i Sunndal. Data er hentet fra Riksantikvarens liste over kulturminner.
Nils Olaf Hovdenak
Nils Olaf Olsen Hovdenak (født 8. januar 1854 i Bolsøy, død 21. juli 1942) var en norsk veiingeniør og politiker (H).
Hovdenak planla både «kløvstigen» og den senere kjøreveien Trollstigen samme sted. Han har også blitt omtalt som Raumabanens far.
2. serierunde i Toppserien 2018
Kampene i '''2. serierunde i Toppserien 2018''' ble spilt på 5 forskjellige datoer i mars, mai og juni 2018. Dette pga. utsettelser.
Kampfakta
'''Onsdag 28. mars''' <div id="Arna-Bjørnar v Grand Bodø"> '''Torsdag 29. mars''' '''Lørdag 31. mars''' <div id="Trondheims-Ørn v Stabæk"> '''Onsdag 2. mai''' <div id="Lyn v Vålerenga"> '''Mandag 4. juni''' '''Onsdag 27. juni''' <div id="Kolbotn v Røa">
Riksfjord skole
Riksfjord skole er en kombinert barne- og ungdomsskole i Aukra kommune, og den eneste på øya Gossen. Skolen har også en avdeling på den tidligere Solem skole.
Brasil under Panamerikanske leker 1959
Brasil under Panamerikanske leker 1959. Brasil deltok i de tredje Panamerikanske leker som ble arrangert i Chicago mellom 27. august og 7. september 1959. De ble tredje beste nasjon med åtte gull-, åtte sølv og seks bronsemedaljer.
Nathrius
Nathrius er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Små, brunlige trebukker. Oversiden er fint hårete. Antennene er noe lengre enn kroppen. Dekkvingene er forkortede og dekker ikke bakkroppen, flygevingene (bakvingene) stikker ut bak dekkvingene og gjør at disse billene overflatisk minner om små veps. Beina har klubbeformede lår.
Utbredelse
Slekten er utbredt i Europa og Nord-frika.
Liste over polske skulptører
Liste over polske skulptører:
FREDET
FREDET er en forening stiftet 13. mai 2006 som en forening for eiere av fredet eiendom. Foreningen skal jobbe med følgende punkter et bedre kulturminnevern for private eiere av fredet eiendom. Målet er å redusere konfliktnivået i kulturminnevernet og gjøre kulturminnemyndighetene til en naturlig samarbeidspartner for private eiere av fredet eiendom.
Påvirke myndighetene
Foreningen skal også arbeide for å skape økt forståelse både hos myndighetene og allmennheten for eiernes situasjon når det gjelder fredet eiendom. I dette ligger det også å bedre situasjonen når det gjelder erstatninger og å arbeide for at myndighetene bekoster sine arkeologiske utgravinger selv.
Trollvannstua
Trollvannstua ligger ved Trollvann i Lillomarka. Trollvannstua er et populært utfartssted i Grefsenåsen, slik det har vært siden kommunen overtok området og åpnet stua i 1916. Til Trollvannstua kan man kjøre nesten til døra, man kan starte eller avslutte sykkelturen i Lillomarka her, bade i Trollvann like ved, stå slalåm i det lille alpinanlegget ved hytta eller legge avgårde på ski langs de mange preparerte løypene som starter ved hytta.
FREDET
Folkevalgt råd for Riksantikvaren
Riksantikvaren er en medspiller for FREDET, som også arbeider for at riksantikvaren får et folkevalgt råd som kan vurdere foreslåtte vedtak ut fra en praktisk, økonomisk og samfunnsmessig synsvinkel.
Trollvannstua
Historikk
Allerede i 1870-årene dro folk på landtur til det mystiske Trollvannet i Grefsenåsen. Opprinnelig var Trollvannstua en husmannsplass under Grefsen gård. I 1890 bygget redaktør Amandus Schibsted en hytte her. 25 år senere startet Hermane Hansen servering i Trollvannstua. Hun hadde tidligere drevet Kattisa i Østmarka, som måtte stenge da Nøklevann ble drikkevann. Etter at Hermane flyttet til Trollvann gikk hun under navnet «Mor Kattisa». Før «Mor Kattisa» startet driften på stedet gjorde kommunen mye for at Trollvann og området rundt skulle bli en folkepark. Trollvann var nærmest en gjengrodd myr, men den ble rensket og klargjort for bading om sommeren og skøyteløp om vinteren. Det ble også anlagt akebakke og et par skibakker ved vannet.
FREDET
Støtte for medlemmene
Foreningen vil samarbeide tett med et stort advokatfirma for å sikre den beste juridiske kompetanse og assistanse innen fagfelt som kulturminneloven, forvaltningsloven og personvern og i enkeltsaker. Slik vil de heve medlemmenes juridiske kompetanse. Dette vil de også gjøre ved å holde seminarer og fagmøter for å gi medlemmene ajourført orientering om bevaringstekniske forhold, rettsregler, politisk håndtering og økonomiske forhold innenfor fagområdet
Mathias Jørgensen
Mathias «Zanka» Jattah-Njie Jørgensen (født 23. april 1990) er en dansk fotballspiller som spiller for den engelske klubben.
Hans mor er dansk og hans far er gambisk.
Slaget om Basra 2008
Slaget om Basra 2008 begynte 25. mars 2008 da den irakiske hæren startet en operasjon (kodenavn Saulat al-Fursan, engelsk: Operation Charge of the Knights ) som hadde til hensikt å drive Mahdi-militsen ut av den sørlige irakiske byen Basra. Slaget ble betegnet som den største operasjonen de irakiske regjeringsstyrkene har utført siden Saddam Husseins tid. Etterhvert fikk de irakiske styrkene flystøtte fra amerikanske og britiske fly.
Mathias Jørgensen
Landslaget
Den 9. november 2008 fikk han sin første landskamp for mot.
Slaget om Basra 2008
Bakgrunn
De britiske styrkene i Irak overlot kontrollen over Basra til irakiske styrker i desember 2007 og konsentrerte sine styrker ved byens flyplass. To mektige sjia-fraksjoner, SIIC og Mahdi-hæren til Moqtada al-Sadr, slåss om makten i Basra sammen med et mindre sjia-parti, Fadhila. Moqtada al-Sadr fornyet sin våpenhvile i februar 2008, og han lovte å ikke angripe rivaliserende grupper eller utenlandske styrker i Irak. Våpenhvilen kom imidlertid under press i ukene før slaget og både irakiske og amerikanske styrker arresterte militsmedlemmer.
Mathias Jørgensen
Landslaget
Han ble tatt ut i s tropp til VM i fotball 2018 i Russland.
Slaget om Basra 2008
Bakgrunn
I månedene forut for slaget var det flere mord og kidnappinger i byen, da bevæpnede grupper slåss om kontroll over byens lukrative ruter for oljesmugling. Basra ble dermed åsted for en strid mellom Mahdi-militsen og flere rivaliserende sjiamuslimske fraksjoner, først og fremst Supreme Iraqi Islamic Council (SIIC) og Abdel Aziz al-Hakim og det mindre Fadhila-partiet.
25. mars: Angrepet begynner
Irakiske sikkerhetsstyrker gikk inn i området al-Tamiya, et område kontrollert av Mahdi-hæren. Regjeringsstyrkene brukte bombekastere og maskingevær. Sammenstøtene spredde seg senere til fem andre områder i byen, inklusive al-Jumhuriya, Five Miles og al-Hayania, Mahdi-hærens viktigste områder i Basra. Kampene eskalerte rundt klokken 02.00 om natten (lokal tid) like etter at et nattlig portforbud ble innført i Basra-provinsen, og noen timer etter at statsminister Nouri al-Maliki ankom byen på et besøk. Al-Maliki skal personlig overvåke operasjonen i Basra, ifølge en britisk militær talsmann. Irak sendte også så mange som 15 000 soldater, som reserve til kampene i byen. Fjernsynsbilder fra byen viste irakiske soldater som løp gjennom gatene mens de skjøt, og søkte dekning bak ambulanser. Tykk røyk fra eksplosjoner lå over byen.
Mathias Jørgensen
Landslaget
Han ble tatt ut i s EM-tropp til EM i fotball 2021.
Slaget om Basra 2008
25. mars: Angrepet begynner
BBC meldte at minst 30 personer var drept i kampene den første dagen i det sentrale og nordlige Basra. Av de ni Mahdi-soldatene som ble drept, ble fire drept i kamper med regjeringsstyrkene og fem i et luftangrep.
Kampene i Basra førte til at også Mahdi-soldater i Bagdad tok til våpnene. I bydelen Sadr City i Bagdad, beordret Mahdi-soldater irakisk politi og soldater ut av området, og det ble meldt om sammenstøt med rivaliserende militsgrupper. Mahdi-soldater tok også kontrollen over flere områder i byen Kut, 175km sørøst for Bagdad.
26. mars: Kampene fortsetter
Etter en relativt rolig natt, tok kampene seg opp igjen 26. mars. Øyenvitner fortalte at kampene var konsentrert til områdene Gazaiza, Garma, Khmasamene, Hayania og Maqal i Basra. Det ble også meldt om væpnede sammenstøt i andre byer i løpet av natten, bl.a. i Kut, Bagdad, Hilla, Diwaniaya og den hellige byen Karbala. Ifølge media var mer enn 40 mennesker drept det første døgnet av slaget og flere hundre såret i harde kamper i Basra, mens ytterligere 20 var drept og over 100 såret i Sadr-byen i Bagdad. Politikilder meldte at 218 milits-soldater var fanget i løpet av det første døgnet.
27. mars: Samtaler og kamper
Kampene fortsatte også den tredje dagen med bruk av både bombekastere, rakettdrevne granater og maskingevær i harde kamper som startet i et nabolag tidlig om morgenen. Samtidig ble det meldt om at det foregikk samtaler i Najaf mellom representanter fra regjeringen og al-Sadr.
Innbyggere i byen fortalte at de begynte å gå tom for mat og vann. De påstod at den irakiske hæren brøt seg inn i butikker, stjal mat og vann, for deretter å sette fyr på butikker og biler på gaten. En oljeledning nær Basra, som frakter olje til eksport, ble også skadd av en bombe.
Soldater fra Mahdi-militsen paraderte rundt vraket av to biler fra den irakiske hæren og en BMP-1, som var ødelagt i gatene. En tilfangetatt Humvee sammen med 20 irakiske soldater som det ble påstått hadde overgitt seg frivillig, ble også presentert. På dette tidspunktet sirkulerte det rapporter om at irakiske politimenn og soldater nektet å slåss, eller deserterte, forlot sine stillinger eller forlot sine uniformer.
28. mars: Utvidet frist og kamper
Kilder i det irakiske militæret hevdet også at 120 Mahdi-soldater var blitt drept og 240 såret i Basra siden kampene begynte.
Den irakiske regjeringen utvidet fristen for å overgi seg til 10 dager. I en uttalelse fra statsministerens kontor het det: «Alle de som har tunge eller middelstunge våpen må levere disse til sikkerhetssteder, og de vil ble belønnet finansielt. Dette vil starte fra 28. mars og pågå til 8. april». Den irakiske forsvarsministeren uttalte at regjeringsstyrkene hadde blitt overrasket over styrken på motstanden, og at de måtte endre planer og taktikk.
29. mars: Mer alliert involvering
Flere amerikanske kampfly angrep mål i Basra, og drepte minst 8 personer. Flere hus ble ødelagt i angrepet Amerikanske fly ble stadig mer involvert, etter hvert som meldinger om at kampene ikke gikk bra for de irakiske soldatene begynte å komme inn. Det ble også meldt at britiske militære rådgivere hadde blitt med de irakiske styrkene på bakken. Det kom også meldinger fra Basra om at irakiske politistyrker både nektet å slåss mer uten bedre utstyr og beskyttelse, og at lokale politifolk fra Basra slåss på samme side som Mahdi-militsen.
30. mars: Erklæring om våpenhvile
Milits-soldater stormet en statlig drevet tv-bygning i Basra og tvang de militære vaktene rundt bygget til å flykte, mens militsen satte fyr på pansrede kjøretøyer. En bombekasterangrep mot palasset som huste det irakiske militære hovedkvarteret, drepte en av al-Malikis ledende sikkerhetsrådgivere.
Senere på dagen ba al-Sadr sine tilhengere om å avslutte kampen mot Iraks regjeringsstyrker. I en uttalelse sa Sadrs folk: «Enhver som bærer våpen og går til angrep på offentlige institusjoner, er ikke lenger en av oss». Militsen kontrollerte fremdeles store deler av Basra og statsminister Nuri al-Maliki sa at kampen mot «kriminelle elementer» i byen kom til å fortsette.
31. mars: Avslutning av åpne kamper
Etter våpenhvilen ble erklært, forsvant milits-soldater fra gatene og Basra så ut til å returnere til det normale med åpne butikker og skoler. Den irakiske kommandanten, generalmajor Mohammed Jawan Huweidi, sa at hans styrker hadde kontroll over landsbyene rundt Basra og inne i byen.
Nouri al-Maliki sa at sikkerhetsoperasjonene mot «kriminelle og terrorister» ville fortsette i Basra. En talsmann for det irakiske militæret sa at forsterkninger ble sendt til byen, og at man forberedte nye operasjoner for å «rense byen».
Ri Yong-gum
Ri Yong-gum (født 20. april 1999) er en nordkoreansk langrennsløper. Hun representerte landet sitt i Vinter-OL 2018 i Pyeongchang, der hun kom på 89.-plass på 10 km fristil.
Idrettskarrière
Ri deltok i et FIS-renn i Russland i april 2017, der hun kom på 83.-plass på 5 km fristil.
I Vinter-OL 2018 kom hun på 89.-plass i 10 km fristil, cirka 11:40 bak vinneren, Ragnhild Haga. Hun kom nest sist i mål av de som deltok.
Odo av Bayeux
Odo av Bayeux (født ca. 1035, død 1097) var en normannisk biskop av Bayeux og engelsk jarl av Kent, halvbror av Vilhelm Erobreren, og var på et tidspunkt den nest mektigste i England, etter kongen. Han mistet tilliten, ble fengslet, og deltok deretter i et mislykket opprør mot Erobrerens etterfølger. På vei til Midtøsten på det første korstog døde han på Sicilia og ble gravlagt i Palermo.
Tidlig liv
Odo var sønn av Vilhelm Erobrerens mor Herleva og Herluin de Conteville. Grev Robert av Mortain var hans yngre bor. Det er usikkerhet heftet til datoen for hans fødsel. En del historikere har foreslått at han ble født en gang rundt 1035. Hertug Vilhelm gjorde ham til biskop av Bayeux i 1049, og det kan antyde at han ble født en gang rundt 1030, noe som gjør ham til rundt nitten år framfor fjorten på den tiden.
Den normanniske erobringen og etter
Selv om han ble ordinert som kristen prest, var det ingen hindring for ham for å bli kjent som soldat og statsmann. Han fant og bekostet skip for invasjonen av England og er en av de meget få beviselige forkjempere av Vilhelm Erobreren (engelsk: «Companions of the Conqueror»), kjent for å ha deltatt i slaget ved Hastings i 1066. Bayeux-teppet, antagelig bestilt av ham som utsmykning av hans egen katedral, synes å fremstille det som om han faktisk ikke kjempet, det vil si ødslet blod, ved Hastings, men heller oppmuntret soldatene bak dem. Den latinske merknaden brodert inn i teppet over hans bilde sier: «Hic Odo Eps (Episcopus) Baculu(m) Tenens Confortat Pueros»; på norsk: «Her Odo biskopen holder en klubbe styrker guttene». Det synes som om hans status som geistlig forbød ham å holde et sverd, men klubben var et vanlig våpen i middelalderen og ble ofte benyttet som symbol på lederskap, særlig av hertug Vilhelm selv, som vist på Bayeux-teppet. Odo ble fulgt av en annen Vilhelm som bar hans kors, og et følge av tjenere og medlemmer fra hans husholdning.
Året etter invasjonen, i 1067, ble Odo gjort til jarl av Kent (og erstattet da den beseirede jarl Leofwine Godwinson), og i en del år var han en tillitsfull kongelig minister. Ved en del tilfeller da Vilhelm var fraværende i England for å være tilstede i Normandie, fungerte Odo som de facto regent av England, og tidvis ledet han de kongelige styrker for å slå ned opprør, eksempelvis jarlenes opprør i 1075. Den nøyaktige sfæren for hans makt er derimot ikke avklart i ettertid. Det er også tilfeller hvor han fulgte Vilhelm tilbake til Normandie.
I løpet av denne tiden skaffet Odo seg enorme eiendommer i England, i et omfang bare overgått av kongen selv: han hadde land i 23 grevskap, hovedsakelig i sørøst-England og i East Anglia. Hans fremste residenser i England var ved Dover, Rochester, Deddington i Oxfordshire og Snettisham i Norfolk.
Dom, fengsling og opprør
I 1076 ble Odo stilt for retten foran en stort råd i løpet av tre dager ved Penenden Heath i Kent, anklaget for å svindlet kronen og erkebispedømmet Canterbury. Til sist ble han dømt til å gi fra seg en rekke eiendommer og hans formue ble viderefordelt.
I 1082 ble han brått fratatt alle ære og fengslet for å ha planlagt en militær ekspedisjon til Italia. Bakgrunn og hans eventuelle motiver er uklare. Kronikører som skrev en generasjon senere hevdet at Odo aktet å gjøre seg selv til pave, men det er vanskelig å vurdere den historiske påliteligheten i dette. Hva som enn lå bak, er det åpenbart at Vilhelm Erobreren var kraftig irritert og allerede hadde begynte å betvile halvbrorens hederlighet og lojalitet. En teori har antydet at Odo hadde til hensikt å forsvare paven mot den tysk-romerske keiseren. Uansett årsak ble Odo nødt til å tilbringe fem år i fengsel, og alle hans engelske eiendommer og besittelser ble inndratt av kronen. Hans posisjon som jarl av Kent ble også tilbakekalt, dog ikke som biskop av Bayeux.
På sitt dødsleie i 1087 var Vilhelm Erobreren motstrebende overtalt av sin halvbror Robert av Mortain til å frigi Odo. Etter at Vilhelm var død, reiste Odo tilbake til England. Vilhelms eldste sønn, Robert Curthose, etterfulgte ham som hertug av Normandie, mens Roberts bror Vilhelm Rufus etterfulgte ham som konge av England. Odo støttet Robert Curthoses krav på England, men opprøret i 1088 mot Vilhelm Rufus feilet. Kongen tillot dog Odo å forlate kongeriket. Senere gikk Odo inn i tjenesten til hertug Robert Curthose i Normandie.
Sammen med Robert Curthose dro Odo på det første korstog. Han stoppet i Palermo på veien til Midtøsten hvor han besøkte den normanniske grev Roger (hvis sønn Roger II av Sicilia ble konge av Sicilia), og døde i Palermo i januar eller februar 1097. Hans nevø Robert Curthose greide aldri å bli konge av England, men kom seg til Midtøsten og tilbake til Normandie. Underveis giftet han seg med en grandniese av grev Roger, og muligens ble prospektet av dette ekteskapet diskutert med Odo i 1097 som hans forslag. Odo ble gravlagt i Palermokatedralen på Sicilia. Selv om han aldri ble gift, hadde han minst en sønn, John av Bayeux, som senere ble prest hos sin fetter, kong Henrik I av England.
Odos omdømme
Lite godt er nedtegnet om Odo. Det ble sagt at hans store rikdom ble anskaffet ved utpressing og tyveri. Odo var en gåtefull skikkelse for kronikøren Orderic Vitalis, som skrev noen tiår etter hans død. Orderic framstilte ham som sjenerøs, høvisk og ambisiøs, og «en slave av jordiske trivialiteter». Orderic knytter jevnlig frasen «sekulær» til Odo; hans spising, drikking, slåssing og elskov. Han er beskrevet som en blanding av dyder og synder, og senere er det syndene som framheves. Det er særlig hans rolle i å anskaffe seg mest mulig eiendommer og rikdommer fra angelsakserne - og siden hans rolle i opprøret mot Vilhelm Rufus - som bidrar til en slik fremstilling. Alt i alt var han knapt verre eller bedre enn mange av sine samtidige, inkludert de geistlige selv. Han støttet dog kunsten, var en stor arkitekt, og grunnla klosteret i Saint-Martin de Troarn i 1059 og ombygget katedralen i sitt bispedømme. Det er sannsynlig at det var han som bestilte Bayeux-teppet, kanskje som dekor og propaganda i katedralen. Det er mulig han også støttet en tidlig versjon av Rolandskvadet.
Kefije
«Palestinaskjerf» er en lett misvisende betegnelse på en variant av det tradisjonelle arabiske skjerfet kefije (på arabisk: كوفية, kūfiyyah, i flertall كوفيات , kūfiyyāt), også kjent som en ghutrah ( غترة), ḥaṭṭah ( حطة ), mashadah ( مشدة ), shemagh ( شماغ ) eller persisk chafiye ( چفیه ), kurdisk cemedanî (جه مه داني) og tyrkisk puşi). Dette er et hodeplagg formet av et firkantet skjerf eller hodetørkle som vanligvis er vevd av bomull. Skjerfet brukes hovedsakelig av arabiske menn, men brukes også av kurdere, i Tyrkia og Iran. Det er vanlig i tørre områder for å beskytte mot direkte sollys og munnen og øynene mot støv og sand. Det  karakteristiske vevde rutemønsteret kan ha opprinnelse fra det gamle Mesopotamia og representerer fiskegarn eller korn. Skjerfet har vært et motetilbehør i USA, Japan og andre vestlige land siden slutten av 1980-tallet.
Utforming og bruk
Skjerfet er et hvitt, kvadratisk klede med innvevde mønstre i en annen farge og ofte utstyrt med frynser. Det blir laget av ull, lin eller bomull. Hodeplagget kan være grovt og simpelt eller fint og kostbart. Det danderes på litt forskjellige måter på hodet, men brettes ofte diagonalt og festes med en akal, en type hodering i form av et svart tau som legges dobbelt omkring hodet. Skjerfet kan også vikles tettere rundt hodet hvis en trenger bedre beskyttelse.
Skjerfet blir først og fremst brukt i områder med ørken der en trenger vern mot sterkt sollys, støv og ørkensand, men også mot kalde netter. Skjerfet har særlig vært brukt av bønder og beduiner, men er også vanlig blant finkledde kontorfolk og arabiske kongeligheter. Det har i tillegg vært en viktig del av uniformen til ørkensoldater og i Norge blir skjerfet kalt også «ørkenskjerf».
I nyere tid har skjerfet blitt tatt i bruk som politisk symbol.
Farger og mote
Skjerfet fremstilles i flere farger. Svart og hvitt mønster er mest populært i Midtøsten, mens de røde og hvite oftest blir brukt i Jordan og i statene i Golfen.
Moten med «palestinaskjerf» i Norden begynte på 1980-tallet i København, og spredte seg etter hvert til Norge, Sverige og Finland.
Militær bruk
Skjerfet har vært brukt i militæret siden andre verdenskrig, da ofte under betegnelsen shemagh. Særlig soldater fra det britiske Special Air Service som kjørte omkring i den støvende afrikanske ørkenen i åpne landrovere, var utstyrt med shemagh og kjørebriller. Siden da har en grønn shemagh vært en del av standardutrustningen i den britisk hæren. Under Gulfkrigen ble shemaghen også brukt i en sandfarget utgave.
Eksterne lenker
Куфія
827 Wolfiana
827 Wolfiana er en hovedbelteasteroide og et medlem av asteroidefamilien Flora. Den ble oppdaga den 29. august 1916 av Johann Palisa fra Universitäts-Sternwarte Wien i Wien. Den er oppkalt etter den tyske astronomen Max Wolf.
Linnébreen
Linnébreen er en isbre på Spitsbergen, Svalbard. Den er rundt 2 km lang og ligger vest for Aldegondabreen, ved Systemafjellet (745 m), Christensenfjella (682 m) og renner ut i Linnédalen nordover, langt vest på Nordenskiöld Land. Det er noen mindre morenemasser ved munningen i dalen.
Breen ligger i forkastningen mellom Det sørvestlige terreng med grunnfjell i vest, og Spitsbergens sentrale tertiære basseng med sedimenter i øst.
Den vestlige halvdelen av breen ligger inne i Nordenskiöld Land nasjonalpark og Nordenskiöldkysten ramsarområde.
Breen er oppkalt etter Carl von Linné.
Ragnar Frislid
Ragnar Frislid (født 29. juni 1926, død 14. juni 2009) var en norsk fotograf, redaktør, forfatter og oversetter.
Frislid startet sin arbeidskarriere som skogsarbeider. I 1950 begynte han som journalist i Dagbladet, der han også signerte innlegg med sitt pseudonym «Trollet». Han arbeidet i avisen i en tiårsperiode. Han ble så redaktør i NJFFs tidsskrift Jakt – fiske – friluftsliv (nå: Jakt & Fiske), redaktør i Den Norske Turistforenings tidsskrift Fjell og vidde, og Norges Naturvernforbunds medlemsblad Norsk natur (nå: Natur & miljø). Dette bladet bestyrte han i 21 år, fra 1966 til 1987. Han var fast medarbeider for bladet Hytteliv i over 20 år.
Da Cappelen på begynnelsen av 1990-tallet ga ut standardverket Norges dyr var Frislid bilderedaktør. Han bidro med fotografi og illustrasjoner til mange bøker om natur. I tillegg til å lage egne bøker var han en aktiv bakmann og oppdragsforfatter. Han skrev bøker til jubileer og til «tema-år». Frislid regnet selv Treet som sin beste bok.
På åttitallet laget han i sju år ukentlig kåseri for radio, i programposten «For en natur» i NRK P1. Han bidro også til fjernsynsprogram.
Som oversetter vant Frislid i 1999 en viktig sak i Høyesterett. På 1980-tallet hadde han oversatt verket Verdens dyr for Cappelen. Da verket senere ble solgt i nytt opplag utgitt av Den norske bokklubben forlangte han tilleggshonorar fra Cappelens Forlag. Forlaget nektet og vant frem i byretten og lagmannsretten, men Høyesterett ga ham medhold og tilkjente ham honorar etter normalkontrakten mellom Norsk Oversetterforening og Den norske Forleggerforening samt saksomkostninger. Norsk faglitterær forfatter- og oversetterforening var hjelpeintervenient i saken.
Han var medlem i foreningen Norske Naturfotografer, der han en periode også var leder. I 1999 ble han utnevnt til æresmedlem i organisasjonen. Han var tilknyttet bildebyrået Samfoto.
Frislid mottok Den Norske Friluftslivprisen i 1995.
XING (nettsamfunn)
XING er et nettsamfunn og har 4 millioner brukere. Før 17. november 2006 kjent som openBC/Open Business Club.
Downtempo
Downtempo (eller downbeat) er en elektronisk musikksjanger som har lite med dansemusikk å gjøre. Sjangeren er en rolig sjanger som fokuserer på å gi en avslappet følelse hos lytteren, gjennom langsom rytme og atmosfærisk bruk av elektroniske klangfarver. Ofte gir musikken en romantisk eller sensuell stemning.
Downtempo står nær sjangrer som Trip Hop, ambient og jazzpreget electronica. Betegnelser som dekker omtrent samme type musikk er Lounge og Chill-out music.
Noen artister som ofte lager musikk innen sjangeren er Björk, Lamb, Ronny Jordan, Moby, Massive Attack og Shpongle. Sjangeren så dagens lys i 1950-årene, men da mer som en eksperimentell sjanger. Den ble særlig populær fra slutten av 1990-tallet. Kjente norske artister som opererer mye under downtempo sjangeren er Ralph Myerz And The Jack Herren Band, Ugress, Illumination og Röyksopp.
Music
File:Wickethewok - Deepecho.ogg
Merneptah
Merneptah eller Merenptah (født ca. 1273 f.Kr., død 2. mai 1203 f.Kr.) var den fjerde herskeren av 19. egyptiske dynasti i oldtidens Egypt. Han kan ha blitt født i 1273 f.Kr. og styrte Egypt i bortimot ti år fra slutten av juli eller begynnelsen av august 1213 f.Kr. og fram til sin død, i henhold til samtidens historiske nedtegnelser. Han var den trettende sønnen til farao Ramses III, og kom til makten kun for at alle hans eldre brødre, inkludert hans hel-bror Khaemwaset eller Khaemwase, hadde dødd. Ved den tiden da han kom på tronen var bortimot seksti år gammel. Hans tronnavn var Ba-en-re Mery-netjeru som betyr «Sjelen til Ra, elsket av gudene».
Merneptah var antagelig det fjerde barnet til Isetnofret I, den andre hustruen til Ramses II, og han var selv gift med dronning Isetnofret II, som antagelig var hans søster ved at hun hadde samme navn som deres mor. Det er antatt at Merneptah også giftet seg med dronning Takhat og at en av hans sønner etterfulgte ham som Seti II. De var også foreldre til prins Merenptah, og muligens til tronraneren Amenmesse, og dronning Twosret, søster og hustru av Seti II, og senere farao i egen rett.
Kronologi
I henhold til en lesning av de samtidige historiske nedtegnelsene, Merneptah kan ha bli født i 1273 f.Kr., styrte Egypt i bortimot ti år fra slutten av juli eller tidlig i august 1213 f.Kr. og fram til sin død den 2. mai 1203 f.Kr. Alternativt kan astronomiske kalkulasjoner av en mulig rapportert årlig formørkelse, se Josvas bok, som kom forut Merneptahs kanaanittiske kampanje mot israelittene, noe som plasserer begynnelsen av hans styre til 1209 eller 1210 f.Kr.
Gilhusodden
59° 44′ 51.1″N, 10° 15′ 58.0″
Merneptah
Før tronskiftet
Merneptah var antagelig den trettende sønnene til Ramses II. Det var resultatet av farens høyde alder og det faktum at han levde lengre enn mange av sine arvinger. Ramses II døde da han var rundt 90 år, og var en av de eldste faraoer i egyptisk historie, om ikke den aller eldste. Ved år 40 av styret til Ramses II, hadde Merneptah blitt opphøyd til Overseer av hæren, og i år 55 av Ramses II, var Merneptah (da 48 år) offisielt utropt som arving og kronprins da Ramses feiret sin åttiende fødselsdag. Etter å ha blitt arving tok Merneptah på seg nye ansvarsområder i administrasjonen, hovedsakelig blitt prinsregent for sin gamle og muligens senile far for de siste tolv årene av kongens liv.
Gilhusodden
Gilhusodden er en odde i Lier som går ut i Drammensfjorden, rett overfor tømmerterminalen på Lierstranda. Om sommeren er Gilhusodden et populært badested, dessuten er det et populært fiskested. Gilhusodden ligger rett ved der Lierelva renner ut i Drammensfjorden, derfor finnes det masse slags fisk der. Sjøørret, ørret, laks (mest i elva), torsk, sei, hvitting og flyndre er arter som er ganske vanlige der.
St. Hallvard-spillet, Hallvards valg spilles her.
Merneptah
Krigskampanjer
Sherden, Shekelesj, Ekwesh, Lukka, og Teresj er navn på ulike grupper av havfolkene. Tehenu er antagelig en henvisning til Nildeltaet, men ble senere utvidet til å omfatte også Libya. I henhold til Herodotos begynte Libya vest for Nilen.
På Athribis-stelen, som nå står i hagen til Det egyptiske museet i Kairo: «Hans majestet var rasende ved deres rapport, som en løve». Han samlet sitt hoff og ga en oppløftende tale. Senere drømte han at han så guden Ptah som ga ham et sverd og sa «Ta dette og forvis frykten i ditt hjerte.» Da bueskytterne gikk fram, sier inskripsjonen, «Amon var med dem som et skjold.» Etter seks timer kastet de overlevende ni bueskyttere ned sine våpen, forlot sin bagasje og tjenere, og løp for sine liv. Merneptah hevder at han beseiret invasjonen, drepte 6 000 soldater og tok 9 000 til fange. For å sikre seg antallet, tok han penisene til alle døde fiender som var ikke omskårne og hendene på alle som var omskåret. At noen sjøfolkene ikke var omskåret antyder at deres opprinnelse var lengre unna, fra en annen region av det østlige Middelhavet.
Det er også en redegjørelse av samme hendelse i form av et dikt på Merneptah-stelen. Den henviser til den fullstendige utryddelsen av israelittene i en kampanje før hans femte år i Kanaan: «Israel har blitt utslettet… dets sæd finnes ikke lenger.» Stelen er også omtalt som Israel-stelen ettersom det er den første egyptiske henvisningen til eksistensen Israel utenfor Bibelen, ikke som et land eller by, men som en stamme eller folk.
Etterfølgelse
Merneptah var allerede en aldrende mann på slutten av 60 årene, om ikke tidlig i 70 årene, ta han kom på tronen. Han flyttet det administrative sentrum i Egypt fra Piramesse (Pi-Ramesses), hans fars hovedstad, tilbake til Memfis hvor han bygget et kongelig palass ved siden av tempelet til Ptah. Dette ble utgravd i 1915 ved Universitetet i Pennsylvanias museum, ledet av Clarence Stanley Fisher.
Merneptahs etterfølger, Seti II, var sønn av dronning Isetnofret. Imidlertid var Seti IIs etterfølgelse til tronen ikke uimotsagt: en rivaliserende konge ved navn Amenmesse, som enten var en annen sønn av Merneptah med Takhat, eller mer sannsynlig av Ramses II. I midten av Setis styre tok han kontrollen over Øvre Egypt og Kusj i sør. Seti greide å sikre på nytt sin autoritet i Teben i hans femte år etter at han hadde overvunnet Amenmesse.
Mumie
Merneptah hadde lidelser fra artritt (betennelse i alle ledd) og åreforkalkning og døde som en gammel mann etter et styre som varte bortimot et tiår. Han ble opprinnelig gravlagt innenfor grav KV8 i Kongenes dal, men hans mumie ble ikke funnet der. I 1898 ble den lokalisert sammen med 18 andre mumier i et mumieskjulested funnet i graven til Amenhotep II (KV35) av Victor Loret. Merneptahs mumie ble fraktet til Kairo og ble senere avdekket av G. Elliott Smith den 8. juli 1907. Det ble rapportert at «Legemet er den til en gammel mann og er 1 meter 714 cm i høyden. Merneptah var bortimot fullstendig skallet, kun en smal stripe med hvitt hår (nå skåret så kort at det knapt kan blitt sett)… Noen få korte (rundt 2 mm) svarte hår ble funnet på overleppen og spredte, tett klippet hår på haken og kinnene. Det generelle aspektet av ansiktet minner om Ramses II, men formen på kraniet og ansiktsmålene synes nærmere hans bestefar, Seti den store.»
Daniel Berg
Daniel Berg (født 3. juli 1991) er en norsk fotballspiller.
Daniel Berg tegnet en toårskontrakt med Kristiansund BK i 2014 etter å ha spilt for Bærum.
Anjouan
Anjouan (også kjent som Ndzuwani og Nzwani) er en øy og en autonom region i Komorene, som ligger i Mosambikkanalen i Indiahavet. Øya har 277 500 innbyggere (2006 estimat) og et areal på 424 km². Hovedstaden er Mutsamudu.
Lukáš Lacko
Lukáš Lacko (født 3. november 1987) er en slovakisk tennisspiller. Han representerte landet sitt under Sommer-OL 2012 i London, der han ble utslått i første runde i singel.
Algerie under Afrikamesterskapet i friidrett 2016
Algerie deltok under Afrikamesterskapet i friidrett 2016 (utendørs) fra 22. til 26. juni 2016 i Durban i Sør-Afrika.
Han Chun-gyong
Han Chun-gyong (født 28. mars 1994) er en nordkoreansk langrennsløper. Han representerte landet sitt i Vinter-OL 2018 i Pyeongchang, der han kom på 101.-plass på 15 km fristil.
Idrettskarrière
Han deltok i et FIS-renn i Russland i april 2017, der han kom på 90.-plass på 10 km fristil.